ai4bharat/Pralekha huggingface dataset:
कोयला मंत्रालय
सीपीएसई को दो कोकिंग कोयला खदानों का आवंटन; प्रति वर्ष 10 मीट्रिक टन उत्पादन बढ़ाने का लक्ष्य
कोयला मंत्रालय ने स्टील सेंट्रल पब्लिक सेक्टर एंटरप्राइजेज  को दो कोकिंग कोयला खदानों, रोहने और रोबोडीह का आवंटन किया है। कोयला खान  अधिनियम, 2015 के तहत किए गए इस आवंटन से झारखंड में स्थित इन खदानों से प्रति वर्ष लगभग 10 मीट्रिक टन से अधिक उत्पादन के साथ-साथ देश में कोकिंग कोयले के उत्पादन को भी बढ़ावा मिलेगा। आयातित कोयले पर स्टील उद्योग की निर्भरता को कम करने की दिशा में भी यह एक महत्वपूर्ण कदम है।
राष्ट्रीय खनिज विकास निगम लिमिटेड को कोयले की बिक्री के लिए रोहने की कोयला खदान का आवंटन किया गया है और यह नगरनार में एनएमडीसी के आगामी स्टील प्लांट में कोकिंग कोयले के कैप्टिव उपयोग के उद्देश्य को भी पूर्ण करेगा।
राष्ट्रीय इस्पात निगम लिमिटेड को रोबोडीह ओसीपी कोयला खदान का आवंटन लौह और इस्पात के कैप्टिव उपयोग के लिए किया गया है।
इन खदानों के जीवन काल के दौरान, राज्य सरकार के लिए अन्य लागू करों एवं रॉयलटी के अलावा लगभग 7000 करोड़ रुपए का राजस्व उत्पन्न किया जा सकेगा। कोयले की धुलाई के लिए एनएमडीसी और आरआईएनएल दोनों अपनी-अपनी वाशरियों की स्थापना करेंगी।
यह आबंटन उन 5 कोयला खदानों के अलावा है, जिन्हें सफल बोलीदाताओं को आवंटित किया गया है और 6 कोयला खदानों को सार्वजनिक क्षेत्रों की इकाइयों को आवंटित किया गया है। कुल मिलाकर, 13 खदानें प्रति वर्ष कोयले की घरेलू उपलब्धता में 35 मीट्रिक टन से अधिक की बढ़ोतरी करेंगी। रॉयल्टी और लागू करों के अलावा, यह खदानें राज्य सरकारों के लिए अपने जीवनकाल में लगभग 31000 करोड़ रुपए का राजस्व उत्पन्न करेंगी।
वाणिज्य एवं उद्योग मंत्रालय
मास्क, वेंटिलेटर और मास्क एवं कवरऑल के लिए इस्तेमाल किए जाने वाले टेक्सटाइल कच्चे माल के निर्यात पर प्रतिबंध
 और मास्क एवं कवरऑल के लिए इस्तेमाल किए जाने वाले टेक्सटाइल कच्चे माल का निर्यात तत्काल प्रभाव से प्रतिबंधित कर दिया गया है। वाणिज्य और उद्योग मंत्रालय के विदेश व्यापार महानिदेशालय द्वारा जारी एक अधिसूचना  में कहा गया है कि इस संबंध में निर्यात नीति में संशोधन किए गए हैं। अधिसूचना संख्या 48, दिनांक 25.2.2020, में सर्जिकल/डिस्पोजेबल  मास्क को छोड़ जिन अन्य सभी वस्तुओं की अनुमति दी गई है उनका निर्यात आगे भी किया जा सकेगा।
प्रधानमंत्री कार्यालय
एक्सपो 2020 दुबई के इंडिया पवेलियन में प्रधानमंत्री का संदेश
'एक्सपो यूएई और दुबई के साथ हमारे गहरे और ऐतिहासिक संबंधों को और आगे ले जाएगा'
'यह एक्सपो सदी में पहली बार आने वाली महामारी के खिलाफ मानव जाति की दृढ़ता का भी प्रमाण है'
'भारत आपको अधिकतम वृद्धि का मौका देता है। पैमाने में वृद्धि, महत्वाकांक्षा में वृद्धि, परिणामों में वृद्धि। भारत आइए और हमारी विकास गाथा का हिस्सा बनें।'
'हमारी आर्थिक वृद्धि पुराने उद्योगों और स्टार्ट-अप के मेल से रफ्तार पकड़ रही है'
'पिछले सात वर्षों में, भारत सरकार ने आर्थिक विकास को बढ़ावा देने के लिए कई सुधार किए हैं। हम इस प्रवृत्ति को जारी रखने के लिए और अथक प्रयास करते रहेंगे।'
एक्सपो 2020 दुबई में इंडिया पवेलियन को दिए एक संदेश में, प्रधानमंत्री श्री नरेन्द्र मोदी ने एक्सपो को ऐतिहासिक बताते हुए कहा कि 'यह मध्य पूर्व, अफ्रीका और दक्षिण एशिया क्षेत्र में आयोजित होने वाला पहला आयोजन है। मुझे यकीन है कि एक्सपो यूएई और दुबई के साथ हमारे गहरे और ऐतिहासिक संबंधों को और मजबूत करने में काफी मददगार साबित होगा।' प्रधानमंत्री ने संयुक्त अरब अमीरात के राष्ट्रपति और अबू धाबी के शासक महामहिम शेख खलीफा बिन जायद बिन अल नाहयान और यूएई के उपराष्ट्रपति और दुबई के शासक महामहिम शेख मोहम्मद बिन राशिद अल मकतूम को बधाई दी। प्रधानमंत्री ने अबू धाबी के क्राउन प्रिंस महामहिम शेख मोहम्मद बिन जायद अल नाहयान को यह कहते हुए शुभकामनाएं दी कि 'हमारी रणनीतिक साझेदारी में जो प्रगति हासिल हुई है, उसमें उन्होंने महत्वपूर्ण भूमिका निभाई है। मैं दोनों देशों की प्रगति और समृद्धि के लिए आगे भी काम करना जारी रखने को लेकर उत्सुक हूं।'
प्रधानमंत्री ने कहा कि एक्सपो 2020 का मुख्य विषय है: कनेक्टिंग माइंड्स, क्रिएटिंग द फ्यूचर। प्रधानमंत्री ने कहा, 'इस विषय की भावना भारत के प्रयासों में भी देखी जा सकती है क्योंकि हम एक नए भारत के निर्माण की ओर आगे बढ़ रहे हैं। यह एक्सपो सदी में एक बार आने वाली ऐसी महामारी के खिलाफ मानव जाति की दृढ़ता का भी प्रमाण है।'
भारत के पवेलियन के विषय 'खुलापन, अवसर और वृद्धि' का जिक्र करते हुए प्रधानमंत्री ने जोर देकर कहा कि आज का भारत दुनिया के सबसे खुले देशों में से एक है। हमारा देश सीखने के लिए, दृष्टिकोण, इनोवेशन और निवेश के लिए भी खुला है। प्रधानमंत्री ने निवेशकों को आमंत्रित करते हुए कहा, 'भारत आपको अधिकतम वृद्धि का मौका देता है। पैमाने में वृद्धि, महत्वाकांक्षा में वृद्धि और परिणामों में वृद्धि। भारत आएं और हमारी विकास गाथा का हिस्सा बनें।'
भारत में जीवंतता और विविधता के बारे में बात करते हुए प्रधानमंत्री ने कहा कि भारत प्रतिभा का गढ़ है और प्रौद्योगिकी, अनुसंधान और नवाचार की दुनिया में तेजी से प्रगति कर रहा है। उन्होंने आगे कहा, 'हमारी आर्थिक वृद्धि को पुराने उद्योगों और स्टार्ट-अप के मेल से रफ्तार मिल रही है। भारत का पवेलियन विभिन्न क्षेत्रों में भारत की सर्वश्रेष्ठ चीजों को प्रदर्शित करेगा।' पिछले सात वर्षों में भारत सरकार ने आर्थिक विकास को बढ़ावा देने के लिए कई सुधार किए हैं। उन्होंने कहा, 'हम इस प्रवृत्ति को जारी रखने के लिए और अधिक प्रयास करते रहेंगे।'
कोयला मंत्रालय
कोयला ब्लॉकों की वाणिज्यिक नीलामी के लिए निविदाएं 13 जनवरी, 2023 तक जमा की जा सकती हैं
कोयला मंत्रालय ने 03 नवंबर, 2022 को 141 कोयला खदानों के लिए वाणिज्यिक कोयला खदानों की नीलामी की 6वीं ट्रेंच और 5वीं ट्रेंच के लिए दूसरा प्रयास शुरू किया। मौजूदा ट्रेंच के तहत कोयला खदानों को निवेशक समुदाय की विभिन्न मांगों को देखते हुए चुना गया है। उद्योग के फीडबैक के आधार पर कुछ कोयला खदानों का आकार बदला गया है, ताकि उनका आकर्षण बढ़ाया जा सके।
समय-सीमा के अनुसार, निविदादाता 13 जनवरी, 2023 को दोपहर 12:00 बजे तक इलेक्ट्रॉनिक प्लेटफॉर्म पर ऑनलाइन और उसी दिन अपराहन 16:00 बजे तक भौतिक रूप से अपनी निविदा जमा कर सकते हैं। ये निविदाएं सोमवार, 16 जनवरी, 2023 को निविदादाताओं के प्रतिनिधियों की उपस्थिति में सुबह 10:00 बजे खोली जाएंगी।
वित्त मंत्रालय
विनिमय दर अधिसूचना संख्या 85 /2022 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए, केन्द्रीय अप्रत्यक्ष कर एवं सीमा शुल्क बोर्ड के 15 सितंबर, 2022 की अधिसूचना संख्या 78/2022– सीमा शुल्क  में केन्द्रीय अप्रत्यक्ष कर एवं सीमा शुल्क बोर्ड एतद् द्वारा निम्न बदलाव किए गए हैं जो 1अक्टूबर, 2022 से लागू होंगे। उक्त अधिसूचना की अनुसूची-I में, क्रमांक 11 और उससे संबंधित प्रविष्टियों के स्थान पर, निम्नलिखित को प्रतिस्थापित किया जाएगा, अर्थात्: -
अनुसूची-I
|
||
||
|
भारतीय रूपये के समतुल्य विदेशी मुद्रा की प्रत्येक इकाई की विनिमय दर
|
||
||
|
|
||
||
||
|
|
||
||
||
|
|
||
||
||
|
|
||
||
||
||
|
स्वास्थ्य एवं परिवार कल्याण मंत्रालय
कोविड-19 टीकाकरण की ताज़ा जानकारी
राज्यों और केंद्र शासित प्रदेशों को टीके की 29.35 करोड़ से अधिक खुराकें दी गईं
राज्यों/केंद्र शासित प्रदेशों के पास अब भी टीके की 2.98 करोड़ से अधिक खुराकें मौजूद, जिन्हें लगाया जाना है
देशव्यापी टीकाकरण अभियान के अंग के रूप में केंद्र सरकार, राज्यों और केंद्र शासित प्रदेशों को निशुल्क कोविड वैक्सीन उपलब्ध करा रही है। इसके अलावा केंद्र सरकार ने यह भी व्यवस्था की है कि राज्य/केंद्र शासित प्रदेश सीधे वैक्सीन खरीद सकें। टेस्ट, ट्रैक, ट्रीट और कोविड से बचाव करने वाले सामाजिक व्यवहार सहित महामारी की रोकथाम और उसके लिये बंदोबस्त करने के सिलसिले में टीकाकरण, केंद्र सरकार की समग्र रणनीति का अभिन्न हिस्सा है।
कोविड-19 टीकाकरण के उदार और तेज तीसरे चरण पर एक मई, 2021 को अमल शुरू किया गया था।
टीकाकरण रणनीति के अंतर्गत केंद्र सरकार केंद्रीय औषधि प्रयोगशाला  द्वारा मान्यताप्राप्त वैक्सीन खुराकों को टीका निर्माताओं से खरीदती है। केंद्र सरकार हर महीने कुल 50 प्रतिशत वैक्सीन खुराकें खरीदती है। इन खुराकों को राज्य सरकारों को निशुल्क प्रदान किया जाता है, जैसा कि पहले भी किया जाता रहा है।
केंद्र सरकार द्वारा निशुल्क और राज्यों द्वारा सीधी खरीद व्यवस्था के तहत अब तक वैक्सीन की 29.35 करोड़ से अधिक  खुराकें राज्यों और केंद्र शासित प्रदेशों को प्रदान की गई हैं।
आज आठ बजे सुबह तक उपलब्ध आंकड़ों के हिसाब से उपरोक्त खुराकों में से बेकार हो जाने वाली खुराकों को मिलाकर कुल 26,36,26,884 खुराकों की खपत हो चुकी है।
अभी राज्यों और केंद्र शासित प्रदेशों के पास कोविड-19 टीके की 2.98 करोड़ से अधिक  खुराकें मौजूद हैं, जिन्हें लगाया जाना है।
रक्षा मंत्रालय
राष्ट्रपति भारतीय नौसेना अकादमी को प्रेजीडेंट्स कलर ध्वज प्रदान करेंगे
भारत के राष्ट्रपति और भारतीय सशस्त्र बलों के सर्वोच्च कमांडर, श्री राम नाथ कोविंद 20 नवंबर, 2019 को भारतीय नौसेना अकादमी को प्रेजीडेंट्स कलर ध्वज प्रदान करेंगे। प्रेजीडेंट्स कलर किसी सैन्य इकाई को दिया जाने वाला सर्वोच्च सम्मान है।
भारत के गणतंत्र बनने से पहले, यह सैन्य रिवाज था कि विशेष समारोहों के अवसर पर किंग्स कलर - एक रेजिमेंटल ध्वज के साथ परेड की जाती थी। 27 फरवरी 1951 को, भारतीय नौसेना के कमांडर इन चीफ, वाइस एडमिरल सर एडवर्ड पैरी ने रक्षा मंत्री को लिखा था कि “यह एक सौभाग्य की बात होगी और सेवा को अत्यंत गर्व होगा, अगर राष्ट्रपति भारतीय नौसेना को एक विशेष ध्वज से सम्मानित करें। जिसके साथ मुख्य अवसरों पर औपचारिक परेड में ध्वज के साथ परेड की जा सके। इसके बाद, तीनों सेवाओं में भारतीय नौसेना ऐसी पहली सेना बनी जिसे राष्ट्रपति डॉ. राजेंद्र प्रसाद द्वारा 27 मई 1951 को प्रेजीडेंट्स कलर प्रदान किया गया था। भारतीय नौसेना में प्रेजीडेंट्स कलर अब तक भारतीय नौसेना की दक्षिणी नौसेना कमान, पूर्वी नौसेना कमान, पश्चिमी नौसेना कमान, पश्चिमी बेड़ा, पूर्वी बेड़ा और पनडुब्बी शाखा को दिया जा चुका है।
भारतीय नौसेना को दिया जाने वाला प्रेजीडेंट्स कलर सम्मान इस संस्थान द्वारा तीन अलग-अलग स्थानों - कोच्चि, गोवा और एझीमाला में पिछले पचास वर्षों के दौरान भारतीय नौसेना के अधिकारियों को प्रशिक्षण देने में की गई विशिष्ट सेवा को मान्यता देना है। नौसेना अकादमी को पहली बार 1969 में कोच्चि में अस्थायी रूप से स्थापित किया गया था। प्रशिक्षुओं की संख्या में लगातार वृद्धि होने के कारण, नौसेना अकादमी को 1986 में मंडोवी गोवा में स्थानांतरित कर दिया गया था। भारतीय नौसेना अकादमी को अब स्थायी रूप से एजिमाला, केरल में स्थापित किया गया है। इस अकादमी का 08 जनवरी 2009 को उद्घाटन किया गया था।
20 नवंबर 2019 को आयोजित होने वाल समारोह में आईएनए के कैडेटों की परेड आयोजित की जाएगी। इस अवसर पर केरल के राज्यपाल, नौसेना प्रमुख, सांसद, राज्य के मंत्री और भारतीय नौसेना के वरिष्ठ अधिकारी उपस्थित रहेंगे। इस अवसर पर एक विशेष डाक कवर भी जारी किया जाएगा।
प्रधानमंत्री कार्यालय
प्रधानमंत्री कल सुबह 9 बजे वीडियो संदेश साझा करेंगे
प्रधानमंत्री श्री नरेन्द्र मोदी कल सुबह अर्थात 3 अप्रैल, 2020 को एक वीडियो संदेश साझा करेंगे।
प्रधानमंत्री ने ट्वीट किया है, " कल सुबह 9 बजे देशवासियों के साथ मैं एक वीडियो संदेश साझा करूंगा।"
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 171.28 करोड़ से अधिक खुराक दी जा चुकी हैं
- भारत में फिलहाल 7,90,789 सक्रिय मामले
- सक्रिय मामले वर्तमान में 1.86 प्रतिशत
- संक्रमण से मुक्त होने की दर 96.95 प्रतिशत
- बीते 24 घंटे में 1,67,882 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,11,80,751 हुई
- बीते 24 घंटे में देश में 67,084 नये मामले दर्ज किये गए
- दैनिक पॉजिटिविटी दर 4.44 प्रतिशत
- साप्ताहिक पॉजिटिविटी दर 6.58 प्रतिशत
- अब तक कुल 74.61 करोड़ जांच की गयी; बीते 24 घंटे में 15,11,321 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आयुष
संभावित कोरोना वायरस संक्रमण के मामलों में श्वास नली के लक्षणों से बचाव की सलाह
29-01-2020 को जारी किए गए निवारक उपायों के साथ-साथ कोरोना वायरस के संभावित संक्रमण कोरोना वायरस मामलों में श्वास नली के लक्षणों से बचाव की सलाह नीचे दी गई है:
आयुष प्रणाली पारंपरिक स्वास्थ्य पद्धतियों पर आधारित है। देश की पारंपरिक स्वास्थ्य देखभाल प्रणाली शरीर की प्रतिरक्षा को बढ़ावा देने के लिए उचित जीवनशैली की तरफदारी करती है। प्रतिरक्षा विभिन्न प्रकार के संक्रामक रोगों की रोकथाम में मदद करती है। हाल ही में, कोरोना वायरस का प्रकोप देखा गया है, जो मुख्य रूप से श्वसन प्रणाली को प्रभावित करता है। आयुष मंत्रालय निवारक उपाय के रूप में परामर्श जारी कर रहा है। आयुष मंत्रालय के तहत अनुसंधान परिषदें विभिन्न सार्वजनिक स्वास्थ्य गतिविधियों में शामिल हैं और आम जनता के लिए समय-समय पर जीवनशैली की तरफदारी उपलब्ध कराती हैं।
आयुर्वेदिक पद्धतियों के अनुसार निम्नलिखित निवारक प्रबंधन उपाय सुझाए गए हैं-
- शदांग पानिया  संसाधित पानी  पीएं। इस पानी को एक बोतल में भर लें और प्यास लगने पर पी लें।
- आयुर्वेदिक पद्धतियों के अनुसार रोगनिरोधी उपाय/इम्यूनोमॉड्यूलेटरी दवाइयां।
- स्वस्थ आहार और जीवनशैली पद्धतियों के माध्यम से प्रतिरक्षा प्रणाली को मजबूत करने के लिए उपाय किए जाएं।
- अगस्त्य हरितकी 5 ग्राम, दिन में दो बार गर्म पानी के साथ लें।
- समशामणि वटी 500 मिलीग्राम दिन में दो बार लें।
- त्रिकटु  पाउडर 5 ग्राम और तुलसी 3 से 5 पत्तियॉं एक लीटर पानी में तब तक उबाले, जब तक पानी आधा लीटर न रह जाएं। इस पानी को एक बोतल में भर लें और आवश्यकतानुसार धीरे-धीरे पीएं।
- प्रतिमर्षा नस्य: अनुतैल/तिल तेल की दो-दो बूंद प्रत्येक नथुने में प्रतिदिन सुबह लगाएं।
होम्योपैथी पद्धतियों के अनुसार निम्नलिखित निवारक प्रबंधन कदम उठाने का सुझाव हैं-
विशेषज्ञों के समूह ने परस्पर यह सिफारिश की है कि होम्योपैथी दवा आर्सेनिकम एल्बम 30 संभावित कोरोना वायरस संक्रमण के खिलाफ रोगनिरोधी दवा के रूप में ली जा सकती है। इसे आईएलआई की रोकथाम में भी लेने की सलाह दी गई है। आर्सेनिकम एल्बम 30 की एक खुराक तीन दिनों तक रोजाना खाली पेट लेने की भी सलाह दी गई है। अगर समुदाय में कोरोना वायरस का संक्रमण मौजूद हो, तो यह खुराक एक महीने के बाद दोहरायी जानी चाहिए।
यूनानी प्रथाओं के अनुसार निम्नलिखित निवारक प्रबंधन कदम सुझाए गए हैं।
· बेहिदाना  3 ग्राम, उनाब ज़िज़िफ़स  5 नग, सैपिस्तां  7 नग को 1 लीटर पानी में आधा होने तक उबालकर काढ़ा तैयार करें। इसे बोतल में भरकर आवश्यकता पड़ने पर धीरे-धीरे पीएं।
· रोगनिरोधी उपायों के लिए प्रतिरक्षा प्रणाली को इस उद्देश्य के लिए मजबूत बनाने की जरूरत है। खमीरा मार्वेरीड 3 से 5 ग्राम रोजाना लें।
यह परामर्श केवल जानकारी के लिए है। इसे पंजीकृत आयुर्वेद, होम्योपैथी और यूनानी चिकित्सकों के परामर्श से अमल में लाया जाए।
गृह मंत्रालय
गृह मंत्रालय की राज्यों को हिदायत: डॉक्टरों, अर्द्ध चिकित्सा कर्मियों की निर्बाध गतिविधयां और सभी निजी क्लिनिकों, नर्सिंग होम और प्रयोगशालाओं को खुला रखना सुनिश्चित करें; कोविड और गैर-कोविड आपात स्थितियों से निपटने के लिए आवश्यक
मंत्रिमंडल सचिव ने 10 मई 2020 को वीडियो कॉन्फ्रेंस के जरिये एक बैठक की, जिसमें कुछ राज्यों और संघ शासित प्रदेशों द्वारा डॉक्टरों और अर्द्ध चिकित्सा कर्मियों की गतिविधियों पर कुछ राज्यों /संघ शासित प्रदेशों द्वारा लागू प्रतिबंधों का मुद्दा उठा।
इस बैठक के परिणामस्वरूप, गृह मंत्रालयने सभी राज्यों /संघ शासित प्रदेशों को पत्र लिखकर कहा कि सार्वजनिक स्वास्थ्य आवश्यकताओं को पूरा करने और बहुमूल्य मनुष्य जीवन को बचाने के लिए सभी डॉक्टरों गतिविधियां बेरोकटोक जारी रहना आवश्यक है। इसमें कहा गया कि डॉक्टरों और अर्द्ध चिकित्सा कर्मियों की गतिविधियों पर किसी भी प्रकार का प्रतिबंध कोविड और गैर-कोविडचिकित्सा सेवाएं प्रदान करने में गंभीर बाधाएं पैदा कर सकता है।
उपरोक्त को देखते हुए, सूचना में इस बात पर जोर दिया गया कि सभी राज्य /संघ शासित प्रदेशों की सरकारें यह सुनिश्चित करें कि डॉक्टरों, नर्सों, पैरा मेडिकल, स्वच्छता कर्मियों और एम्बुलेंसों की सुचारू आवाजाही हो। इससे बिना किसी अड़चन के रोगियों को सभी कोविडऔर गैर-कोविडचिकित्सा सेवाएं प्रदान करने में मदद मिल सकेगी। यह भी कहा गया कि उपरोक्त सभी पेशेवरों के एक राज्य से दूसरे राज्य में जाने को राज्यों /संघ शासित प्रदेशों द्वारा सुगम बनाया जा सकता है।
इस बात पर भी जोर दिया गया है कि सभी निजी क्लीनिक, नर्सिंग होम और प्रयोगशालाओं को अपने सभी डॉक्टरों और कर्मचारियों के साथ, खोलने की अनुमति दी जाए। इससे कोविड और गैर-कोविड मरीजों सहित हर प्रकार के रोगियों की बिना किसी बाधा के आवश्यकताएं पूरी करने में आसानी होगी, और अस्पतालों का बोझ हल्का होगा।
चिकित्सा कर्मियों की गतिविधियों के संबंध में आधिकारिक जानकारी प्राप्त करने के लिए यहां क्लिक करें
भारतीय प्रतिस्पर्धा आयोग
सीसीआई ने पारादीप फॉस्फेट्स लिमिटेड द्वारा जुआरी एग्रो केमिकल्स लिमिटेड के जुआरीनगर संयंत्र के अधिग्रहण को मंजूरी दी
भारतीय प्रतिस्पर्धा आयोग  ने पारादीप फॉस्फेट्स लिमिटेड द्वारा जुआरी एग्रो केमिकल्स लिमिटेड के जुआरीनगर संयंत्र के अधिग्रहण को मंजूरी दी है।
इसके तहत पारादीप फॉस्फेट्स लिमिटेड  द्वारा गोवा स्थित जुआरी एग्रो केमिकल्स लिमिटेड  के जुआरीनगर संयंत्र के अधिग्रहण का प्रस्ताव है। पीपीएल गोवा के जुआरीनगर संयंत्र में वर्तमान में जेडएसीएल द्वारा किए जा रहे यूरिया और गैर-यूरिया उर्वरकों के उत्पादन के कारोबार का अधिग्रहण करेगा।
पीपीएल, एडवेंट्ज़ समूह का हिस्सा है, जो मुख्य रूप से गैर-यूरिया उर्वरकों के उत्पादन और बिक्री का कार्य करता है। यानी डी-अमोनियम फॉस्फेट  और एनपीके उर्वरक का उत्पादन संयंत्र के जरिए होता है। इसके अलावा समूह म्यूरेट ऑफ पोटाश  का आयात और बिक्री भी करता है।
जेडएसीएल शेयर बाजार में सूचीबद्ध कंपनी है, जो एडवेंट्ज़ समूह का हिस्सा है। यह मुख्य रूप से भारत में उर्वरकों के विकास और उत्पादन का काम करती है। इसकी गोवा के जुआरीनगर में मैन्युफैक्चरिंग सुविधाएं हैं, जहां यह यूरिया और गैर-यूरिया उर्वरकों का उत्पादन करती है।
इस संबंध में सीसीआई विस्तृत आदेश जारी करेगा।
कार्मिक, लोक शिकायत एवं पेंशन मंत्रालय
सीआरपीएफ के उत्तरी जोन के विशेष महानिदेशक श्री जुल्फिकार हसन ने प्रधानमंत्री कार्यालय में राज्य मंत्री डॉ. जितेन्द्र सिंह से भेंट की
श्री हसन ने अनुच्छेद 370 को हटाए जाने के बाद उत्पन्न स्थिति से डॉ. जितेन्द्र सिंह को अवगत कराया
डॉ. जितेन्द्र सिंह ने जम्मू-कश्मीर में शांति एवं सामान्य स्थिति बनाए रखने के लिए अर्द्धसैन्य बलों की सराहना की
केन्द्रीय रिजर्व पुलिस बल  के उत्तरी जोन के विशेष महानिदेशक श्री जुल्फिकार हसन ने आज नई दिल्ली में पूर्वोत्तर क्षेत्र विकास  राज्य मंत्री , प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा और अंतरिक्ष राज्य मंत्री डॉ. जितेन्द्र सिंह से भेंट की।
श्री जुल्फिकार हसन ने बैठक के दौरान अनुच्छेद 370 हटाए जाने के बाद जम्मू-कश्मीर में उत्पन्न स्थिति से डॉ. जितेन्द्र सिंह को अवगत कराया। उन्होंने कहा कि गत 5 अगस्त को इस बारे में लिए गए निर्णय के बाद से ही स्थिति सामान्य बनी हुई है। श्री हसन ने कहा कि कुछ पाबंदियों को छोड़ जम्मू-कश्मीर में हिंसा की कोई घटना नहीं हुई है। उन्होंने सफल अमरनाथ यात्रा पर एक कॉफी टेबल बुक भी डॉ. जितेन्द्र सिंह को भेंट की।
डॉ. जितेन्द्र सिंह ने पिछले दो दशकों के दौरान राज्य में अर्द्धसैन्य बलों और सेना के उल्लेखनीय योगदान के लिए उनकी सराहना की। डॉ. जितेन्द्र सिंह ने कहा कि यह साल हाल के वर्षों में सर्वाधिक शांतिपूर्ण त्योहारी सीजन रहा है। मंत्री ने कहा कि स्वतंत्रता दिवस एवं ईद जैसे त्योहार शांतिपूर्ण ढंग से मनाए गए। डॉ. जितेन्द्र सिंह ने देश में शांति बनाए रखने में अर्द्धसैन्य बलों के बलिदान के लिए उनकी सराहना की।
पेट्रोलियम एवं प्राकृतिक गैस मंत्रालय
पेट्रोलियम क्षेत्र की प्रमुख कम्पनी बीपी पुणे में वैश्विक व्यापार सेवा केंद्र स्थापित करेगी
पेट्रोलियम मंत्री श्री धर्मेन्द्र प्रधान ने इस कदम का स्वागत किया
पेट्रोलियम क्षेत्र की प्रमुख कम्पनी बीपी ने अपनी वैश्विक व्यापार सेवाओं  के संचालन के लिए पुणे में एक नया केंद्र स्थापित करने की घोषणा की है। नए केंद्र में लगभग 2000 लोगों को रोजगार मिलेगा। केंद्र विश्व स्तर पर बीपी में डिजिटल इनोवेशन का समर्थन करेगा। केंद्र का संचालन जनवरी 2021 तक शुरू होने की उम्मीद है। केंद्र दुनिया भर में बीपी के उद्यमों को व्यावसायिक प्रसंस्करण  और उन्नत विश्लेषण क्षमता प्रदान करेगा।
भारत स्थित नया केंद्र, तीसरे पक्ष की व्यावसायिक प्रक्रियाओं का परिचालन स्वामित्व अपनाएगा और बेहतर व्यावसायिक परिणामों के लिए एनालिटिक्स और डेटा विज्ञान क्षमताओं के साथ अपने काम को विस्तार देगा। भारत एक डिजिटल प्रतिभा संपन्न देश है और इसके साथ एक बढ़ता हुआ बाजार भी है। नया केंद्र, बीपी को स्थानीय लोगों की डिजिटल प्रतिभा का उपयोग करने का अवसर देगा, जो बीपी के विकास और अत्याधुनिक डिजिटल समाधान के अनुप्रयोग में सहायता प्रदान करेगा।
इस निर्णय का स्वागत करते हुए केंद्रीय पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने कहा, “मैं पुणे में एक प्रमुख नए वैश्विक व्यापार सेवा केंद्र की स्थापना के लिए बीपी के कदम का स्वागत करता हूं। नया केंद्र भारत के बढ़ते स्थानीय डिजिटल प्रतिभा पूल के लिए अवसर पैदा करेगा और कम्पनी के वैश्विक व्यवसायों का समर्थन करने के लिए 2000 लोगों को रोजगार देगा।”
रेल मंत्रालय
पूर्व मध्य रेलवे के सोनपुर डिवीजन के सहदई बुज़ुर्ग में रेल दुर्घटना
रेल संख्या 12487  सीमांचल एक्सप्रेस के 11 डिब्बे पटरी से उतरे
रेल और कोयला मंत्री ने मृतकों को 5 लाख रुपये की अनुग्रह राशि देने ने की घोषणा की
रेल बोर्ड के अध्यक्ष, सदस्य इंजीनियरिंग और महानिदेशक  दुर्घटनास्थल पर पहुंचे
पूर्वी सर्किल के सीआरएस दुर्घटना के कारणों की जांच करेंगे
बचाव अभियान संपन्न
पूर्व मध्य रेलवे के सोनपुर डिवीजन में सहदई बुजुर्ग स्टेशन पर रेल संख्या 12487  सीमांचल एक्सप्रेस के सबसे पिछले 11 डिब्बे आज पटरी से उतर गये। पटरी से उतरे 11 डिब्बों में से 03 डिब्बों के पलट जाने की सूचना है।
रेल और कोयला मंत्री श्री पीयूष गोयल ने प्रत्येक मृतक के परिजनों को 5 लाख रुपये, गंभीर रूप से घायल व्यक्तियों को 1 लाख रुपये और सामान्य रूप से घायल हुए व्यक्तियों को 50,000 रूपये की अनुग्रह राशि देने की घोषणा की है।
रेलवे सुरक्षा / पूर्वी सर्कल के आयुक्त इस दुर्घटना की जांच करेंगे।
इस दुर्भाग्यपूर्ण घटना में 07 यात्रियों की जान चली गई, 03 यात्री गंभीर रूप से घायल हो गए और 27 यात्री इस भीषण दुर्घटना में साधारण रूप से घायल हुए।
इस दुर्घटना की खबर मिलते ही रेलवे बोर्ड के अध्यक्ष श्री विनोद कुमार यादव, रेलवे बोर्ड के वरिष्ठ अधिकारी, महाप्रबंधक, पूर्व मध्य रेलवे, डीआरएम सोनपुर और अन्य वरिष्ठ अधिकारी दुर्घटना स्थल पर पहुंच गए।
राहत के उपाय:
- एसपीएआरएमइ  और दुर्घटना राहत रेलगाड़ियाँ  दुर्घटना स्थल पर पहुंचीं।
- दुर्घटना से अप्रभावित 12 डिब्बों को यात्रियों के साथ हटा दिया गया है और दानापुर ले जाया गया है जहां अतिरिक्त डिब्बे जोड़े जाएंगे और आनंद विहार टर्मिनल के लिए विशेष रेलगाड़ी चलाई जाएगी।
- सभी घायल यात्रियों को पास के अस्पताल, जिला अस्पताल और रेलवे अस्पताल ले जाया गया है।
- दुर्घटना स्थल पर डॉक्टरों की पर्याप्त संख्या उपलब्ध है। एंबुलेंसों को सेवा में ले आया गया है।
- घायल यात्रियों का सभी चिकित्सा व्यय रेलवे द्वारा वहन किया जाएगा।
- यात्रियों के लिए दुर्घटना स्थल, पटना, हाजीपुर और अस्पतालों में भोजन की पर्याप्त व्यवस्था की गई है। टीमों के साथ वाणिज्यिक अधिकारियों को हाजीपुर और दानापुर में तैनात किया गया है।
- अपनी यात्रा जारी नहीं रखने वाले यात्रियों के लिए अलग-अलग स्टेशनों पर रिफंड की व्यवस्था सुनिश्चित की गई है।
- बचाव अभियान संपन्न हो गया है।
आर.के.मीणा/एएम/एसकेजे/एनके-175
(Visitor Counter : 246
युवा कार्यक्रम एवं खेल मंत्रालय
विशेष ओलंपिक- ग्रीष्मकालीन खेलों के लिए 198 एथलीटों सहित 280 सदस्यों वाला भारतीय दल बर्लिन रवाना हुआ
विशेष ओलंपिक विश्व खेलों में भाग लेने के लिए 198 एथलीटों सहित 280 सदस्यों वाला भारतीय दल 12 जून को बर्लिन, जर्मनी के लिए रवाना हुआ।
अपनी यात्रा से पूर्व, 8 जून को विदाई समारोह के विशेष अवसर पर भारतीय टीम ने केन्द्रीय युवा कार्यक्रम और खेल मंत्री श्री अनुराग सिंह ठाकुर से भेंट की।
युवा कार्यक्रम और खेल मंत्रालय ने विशेष ओलंपिक में भारतीय दल की भागीदारी के लिए 7.7 करोड़ रुपए की धनराशि स्वीकृत की है। इस आयोजन के लिए अब तक स्वीकृत धनराशि के मामले में यह उच्चतम राशि है।
इस विश्व आयोजन की तैयारी के लिए टीम ने जवाहरलाल नेहरू स्टेडियम, दिल्ली में भारतीय खेल प्राधिकरण  के एक तैयारी प्रशिक्षण शिविर में भी भाग लिया। इन विशेष ओलंपिक खेलों में 190 देशों के 7000 से अधिक एथलीट भाग लेंगे।
17 से 25 जून तक आयोजित होने वाले व्यापक स्तर के इस वैश्विक खेल आयोजन में भारतीय एथलीट 16 विभिन्न खेल प्रतिस्पर्धाओं में पदक हासिल करने के लिए मुकाबला करेंगे।
कृषि एवं किसान कल्याण मंत्रालय
ऊंची बाजार कीमतों से निपटने के लिए प्याज आयात करने की शर्तों में छूट
कुछ शर्तों के साथ यह छूट केवल उपभोग के लिए इस्तेमाल की जाने वाली प्याज के आयात पर मिलेगी
बाजार में प्याज की ऊंची कीमतों को लेकर लोगों की चिंताओं के मद्देनजर, कृषि और किसान कल्याण विभाग ने आयात की जाने वाली प्याज के लिए पादप संगरोध आदेश-2003 के तहत फ्यूफिमिगेशन और पादपस्वच्छता  सर्टिफिकेट की अनिवार्यता पर छूट की समय सीमा 31 जनवरी 2021 तक बढ़ाने का फैसला किया है। यह छूट कुछ शर्तों के अधीन होगी।
नई व्यवस्था के तहत बिना फ्यूमिगेशन के भारतीय बंदरगाह पर पहुंचने वाली आयातित प्याज की खेप को आयातकों द्वारा मान्यता प्राप्त उपचार प्रदाताओं के माध्यम से फ्यूमिगेट कराया जाना होगा। ऐसी खेप का क्वारंटीन की व्यवस्था करने वाले अधिकारियों द्वारा पूरी तरह से निरीक्षण किया जाएगा और केवल तभी जारी किया जाएगा जब उन्हें भारत के लिए निषिद्ध माने गए कीटों और पादप रोगों से मुक्त पाया जाएगा। इसके अलावा अगर निरीक्षण के दौरान इनमें स्मट या ड्राई रोट के लक्षण पाए गए तो ऐसी आयातित खेप के कंटेनरों को खारिज कर वापस भेज दिया जाएगा। यदि आयातित प्याज के स्टेम या बल्ब में नेमाटोड या मैगोट का पता लगता है तो इसे तुरंत फ्यूमिगेशन के जरिए खत्म करने की व्यवस्था करनी होगी और इसके बाद पूरी खेप को बिना किसी अतिरिक्त निरीक्षण शुल्क के जारी कर दिया जाएगा।
छूट की नई शर्तों के तहत आयातकों से यह लिखित रूप में लिया जाएगा कि वह छूट का लाभ लेते हुए जिस प्याज का आयात कर रहे हैं उसका इस्तेमाल केवल उपभोग के लिए किया जाएगा न कि किसी तरह के वाणिज्यिक लाभ के लिए। इसके अलावा प्याज की ऐसी खेप के लिए पादप संगरोध आदेश- 2003 के तहत आयात की शर्तों के गैर अनुपालन की स्थिति में चार गुना अतिरिक्त निरीक्षण शुल्क नहीं वसूला जाएगा।